Zdat waya, amdan n umezgun ur yekrif ara, yezwi ɣef yiman-is faccal, yebɣa ad d-isuffeɣ taqbaylit seg tatut akken i d-yenna M.Hilmi:  Ilaq fell-i ad nnaɣeɣ mgal tatut 2 . Amaṭṭaf wis sin s wahil i d-ttheggin kra seg yiɛegalen i ixeddmen deg-s seg useggas n 1947, ssawḍen i yimsefliden kra i d-yeqqimen d agerruj seg yidles aqbayli. Ayen ttidiren deg tmetti rran-t d tifɣulin n taḍsa deg tazwara; sedhuyen deg-s imsefliden, ttwellihen, ssawalen-as ad yaki, ad yekker mgal acengu. Mohamed Lamrani i d amezwaru i d-yesbedden tarbaɛt n umezgun s teqbaylit deg useggas n 1948.